එහි වැඩිදුරටත් දක්වා ඇත්තේ මෙලෙස වගකීමෙන් තොරව කටයුතු කිරීමෙන් ජනතාවගේ මූලික අයිතිවාසිකමක් වන ඡන්ද අයිතිය ඔවුන්ට අහිමි කර ඇති බවයි.ඒකාබද්ධ විපක්ෂයේ මන්ත්‍රීවරුන් ද පළාත් පාලන අමාත්‍යවරයාට එරෙහි තවත් මෙවැනි විශ්වාසභංග යෝජනාවක් කථානායකවරයාට ඊයේ භාර දෙනු ලැබුවා.මේ අතර, පළාත් පාලන මැතිවරණය සම්බන්ධයෙන් ජනතා විමුක්ති පෙරමුණේ නියෝජිතයින් පිරිසක් අද මැතිවරණ කොමිසමට ගොස් එහි නිලධාරීන් හමුවී සාකච්ඡාවක නිරත වුණා.මේ අතර, පාර්ලිමේන්තුවේ පැවැත්වෙන අයවැය කාරක සභා අවස්ථාවේ විවාදය අතරතුර අදත් පළාත් පාලන මැතිවරණය සම්බන්ධයෙන් පැන නැගී ඇති ගැටලූකාරී තත්ත්වය පිළිබඳව අදහස් පළ වුණා.මේ අතර, පළාත් පාලන මැතිවරණය සම්බන්ධයෙන් සහ ප්‍රශ්නගත බැඳුම්කර නිකුතුව පිළිබඳ වාර්තාවක් සකස් කළ කෝප් කමිටු සාමාජිකයින්ට එල්ල වී ඇති චෝදනා සම්බන්ධයෙන් සාකච්ඡා කෙරෙන විශේෂ පක්ෂ නායක රැස්වීම පාර්ලිමේන්තුවේදී මේ වනවිට ආරම්භ වී තිබෙනවා.